2018. gada 13. novembrī Noteikumi Nr. 698

Rīgā (prot. Nr. 52 40. §)

**Grozījumi Ministru kabineta 2015. gada 22. decembra noteikumos Nr. 769 "Valsts un Eiropas Savienības atbalsta piešķiršanas kārtība vietējo rīcības grupu darbības nodrošināšanai un teritorijas aktivizēšanai
2014.–2020. gada plānošanas periodā"**

Izdoti saskaņā ar

Lauksaimniecības un lauku attīstības

likuma 5. panta ceturto daļu

Izdarīt Ministru kabineta 2015. gada 22. decembra noteikumos Nr. 769 "Valsts un Eiropas Savienības atbalsta piešķiršanas kārtība vietējo rīcības grupu darbības nodrošināšanai un teritorijas aktivizēšanai 2014.–2020. gada plānošanas periodā" (Latvijas Vēstnesis, 2015, 252. nr.; 2017, 76. nr.; 2018, 112. nr.) šādus grozījumus:

1. Svītrot 11.2.8. un 11.2.9. apakšpunktā vārdus "tajā skaitā ienākuma nodoklis, sociālās apdrošināšanas obligātās iemaksas, uzņēmējdarbības riska valsts nodeva".

2. Papildināt noteikumus ar 11.2.17. un 11.2.18. apakšpunktu šādā redakcijā:

"11.2.17. darba devēja segtie ar personāla atalgojumu saistītie nodokļi un nodevas;

11.2.18. kafijas pauzes izmaksas, bet ne vairāk kā trīs *euro* vienai šo noteikumu 7.2. apakšpunktā minētajai personai vienā vietējas rīcības grupas pārvaldes institūcijas sēdes laikā. Ja sēde ilgst vairāk par sešām stundām, rīko ne vairāk kā divas kafijas pauzes;".

Ministru prezidents Māris Kučinskis

Zemkopības ministrs Jānis Dūklavs